પાપડ વેંચતા-વેંચતાથી લઈ પ્રકાશક બન્યાની દિલધડક દાસ્તાનનો યાત્રી : નરેશ શાહ : ચાવાળામાંથી ચોપડા વેંચનારની વાર્તા.. આજે એક એવાં વ્યક્તિત્વની ઓળખ અને પરખ કરાવવાની છે, જેમનું નામ છે – નરેશ શાહ. જી.. હા. નરેશ શાહ છેલ્લાં અઢી દસકથી પત્રકારત્વ અને સાહિત્યની દુનિયામાં વિવાદો વચ્ચે વહાલ અને મલાલથી લેવામાં આવતું નામ છે. તેઓ જેટલા કલમથી પ્રખ્યાત છે એથી વધુ પોતાનાં કરનામાઓથી કુખ્યાત છે. તેમનાં નામે સચિન તેંડુલકરની જેમ ઘણા અનબિટેન રેકોર્ડ છે, અમિતાભ બચ્ચનની ઊંચાઈ જેવડું નિષ્ફળતાઓનું લિસ્ટ છે. રાજેશ ખન્ના જેવુ સ્ટારડમ અને રાજ કપૂર જેવી કેરિયર છે. તેઓ આમિર ખાનની જેમ ઘણાનાં પસંદીતા છે તો સલમાન ખાનની